สวัสดีค่ะ หนูต้องการมีลูกค่ะ เพิ่งปล่อยให้ท้องเมื่อเดือนที่แล้วค่ะ แล้วรอบเดือนหนูมาผิดปกติ มา3 วัน แบบปจดไม่เยอะมาก แล้วหยุดไป2วัน แล้วมาอีกรอบค่ะ รอบนี้2 วันแรกมาเยอะเหมือนปจดปกติทุกเดือนค่ะ แล้วก็ลดลงเรื่อยๆ แล้วเดือนนี้ก็เป็นเหมือนกันค่ะ อยากทราบว่าเกิดจากอะไรค่ะ ขอบค่ะ
สวัสดีค่ะ หากประจำเดือนมาไม่สม่ำเสมอ มากระปริดกระปรอย อาจมีความผิดปกติในรังไข่หรือมดลูกอยู่ เช่น มีพังผืดมดลูก มีถุงน้ำหลายใบในรังไข่ มีเนื้องอกที่มดลูกหรือปากมดลูก หรือความผิดปกติทางร่างกายเช่นมีภาวะไทรอยด์ทำงานมากหรือน้อยผิดปกติ ความเครียด ความกังวล หรือน้ำหนักตัวที่มากหรือน้อยเกินไป ซึ่งอาจเป็นสาเหตุทำให้มีบุตรยากได้ ควรรีบไปพบสูตินรีแพทย์เพื่อหาสาเหตุและรักษาตามสาเหตุนั้นๆค่ะ ในขณะนี้รักษาสุขภาพทั่วไปให้แข็งแรง ไม่ซื้อยาปรับฮอร์โมนใดๆมารับประทานเอง